
HOTĂRÂREA nr. 209/ 2022
pentru aprobarea dezlipirii imobilului teren aflat în domeniul privat al Municipiului Lupeni înscris în CF nr. 63332 Lupeni, nr. cadastral 63332 și atestarea loturilor create prin dezlipire la domeniul privat al Municipiului Lupeni
hotărârea a fost aprobată prin vot liber exprimat cu unanimitate de voturi

Consiliul Local al Municipiului Lupeni,
Având în vedere Proiect de hotărâre nr. 208/ 2022 precum și Referatul de aprobare nr. 33.534/ 3 noiembrie 2022 prin care domnul Lucian Marius Resmeriță, Primar al Municipiului Lupeni propune aprobarea dezlipirii imobilul teren aflat în domeniul privat al Municipiului Lupeni, înscris în CF nr. 63332 Lupeni, nr. cadastral 63332 în 2 (două) parcele de teren în vederea constituirii a două loturi, unul în suprafață de 5 m2 și unul în suprafață de 503 m2 și atestarea loturilor obținute la domeniul privat al Municipiului Lupeni;
Examinând Raportul comun nr. 33.671/ 4 noiembrie 2022 prezentat de Biroul Cadastru și Agricultură și Compartimentul Juridic din cadrul Aparatului de specialitate al Primarului Municipiului Lupeni;
Luând în considerare avizul Comisiei nr. 1 pentru Activităţi Economico – financiare, Agricultură, al Comisiei nr. 2 pentru Amenajarea Teritoriului şi Urbanism, Protecţia Mediului şi Turism, al Comisiei nr. 3 pentru Învăţământ, sănătate, familie, activităţi social-culturale, culte şi al Comisiei nr. 4 Comisia juridică şi de disciplină, muncă şi protecţie socială, protecţie copii;

Văzând de admitere cerere nr. 29.989/ 10.10.2022 emis de Oficiul de Cadastru și Publicitate Imobiliară Hunedoara prin Biroul de Cadastru și Publicitate Imobiliară Petroșani;

În conformitate cu prevederile art. 25 alin. (2) din Legea nr. 7/ 1996 a cadastrului și a publicității imobiliare, republicată, cu modificările și completările ulterioare;

Ținând cont de prevederile art. 23 din Ordinul nr. 700/ 2014 privind aprobarea Regulamentului de avizare, recepţie şi înscriere în evidenţele de cadastru şi carte funciară;
Ținând cont de prevederile art. 289 din Ordonanța de Urgență nr. 57/ 2019 privind Codul administrativ;

În temeiul dispoziţiilor art. 129 alin. (2) lit. „c”, alin. (6) lit. „c”, alin. (14) precum și art. 139 alin. (3) din Ordonanța de Urgență nr. 57/ 2019 privind Codul administrativ
HOTĂRĂŞTE:

Art. 1 (1) Se aprobă dezlipirea imobilului teren aflat în domeniul privat al Municipiului Lupeni, înscris în CF nr. 63332 Lupeni, nr. cadastral 63332 în 2 (două) parcele de teren astfel:
 - lotul 1: număr cadastral alocat 64067 situat în Loc. Lupeni, jud. Hunedoara, Aleea Narciselor, zona blocului 10, UAT Lupeni, având suprafața măsurată de 503 m2;

- lotul 2: număr cadastral alocat 64068 situat în Loc. Lupeni, jud. Hunedoara, Aleea Narciselor, zona blocului 10, UAT Lupeni, având suprafața măsurată de 5 m2;

(2) Planul de amplasament ale imobilelor rezultate în urma dezlipirii aprobate potrivit prevederilor articolului 1 al hotărârii precum și datele de identificare ale imobilelor rezultate prin dezlipirea imobilului teren înscris în CF nr. 63332 Lupeni, nr. cadastral 63332 sunt prezentate în Anexa nr. 1 la hotărâre.

Art. 2 (1) Cele 2 (două) loturi rezultate din dezlipirea aprobată potrivit prevederilor art. 1 a hotărârii, având numerele cadastrale alocate 64067 și 64068, situate în Municipiul Lupeni, jud. Hunedoara, vor fi păstrate în domeniul privat al Municipiului Lupeni fiind atestate ca atare.


(2) Primarul Municipiului Lupeni este împuternicit să întreprindă toate diligențele pentru înscrierea și atestarea celor două loturi rezultate din prezenta dezlipire la domeniul privat al Municipiului Lupeni.
Art. 3 Hotărârea poate fi atacată conform prevederilor Legii nr. 554/ 2004 a contenciosului administrativ.

Art. 4 Prezenta hotărâre se va comunica Instituţiei Prefectului judeţului Hunedoara în vederea verificării legalității şi Primarului Municipiului Lupeni în vederea aducerii la îndeplinire, Direcției Economice pentru atestarea corespunzătoare a apartenenței la domeniul privat, Biroului Cadastru și Agicultură precum și Biroului Urbanism și Mediu fiind adusă la cunoştinţă publică prin publicarea pe site-ul Municipiului Lupeni.
Lupeni, 



  4 noiembrie 2022
                    PREȘEDINTE DE ȘEDINȚĂ   
                 CONTRASEMNEAZĂ – SECRETAR GENERAL                           

              GHEORGHE ADRIAN FLORONESC
                              Jr. MARIUS CLAUDIU BĂLOI

